
Esselamu Aleykum, imam jedo pitamo uvezi sihirbaza. Trenutno zivim u Americi. Na zalost nisam dugo vremena bila u Bosni a cujem da ima uzasan broj ti “muslimanskih sihirbaza”, “hodza” i slicno. A iskreno da vam kazem ima ih i ovdije subhanAllah. Eh moje pitanje je: kako covjek, zena musliman/ka ko klanja, posti i slicno moze da pravi zapise i bavi se tim sejtanskim poslovima? Ne kako moze, mislim kako tu osobu koja je “pobozna” nije strah i stid dragog Allaha dz.s. i njegove kazne?


Kad pomislim da uradim mali grijeh, i svi mi grijesimo, pa me zaboli stomak, kosti, dusa od Allahove dz.s. kazne koja bi me cekala, a kamoli takve velike grijehe. Bas ovdje znam za jednog hodzu koji se bavi sa tim zapisima i mislim da taj covjek to uopste i ne krije, i do nedavno je postao glavni hodza ove bosanske dzamije, tako kad sam cula za to nisam mogla da vjerujem. Da je sihirbaz postao glavni hodza bosanske dzamije, SUBHANALLAH! Ja neznam kako ti ljudi mogu spavati na vecer… Da vas uzviseni Allah dz.s. nagradi.


* 
* 
* 
* 
* 
* 
* 

 
SIHIRBAZ POSTAO GLAVNI HODŽA

Alejkumusselam.


I ja se čudim tome i ibretim, i dijelim sa tobom sve te osjećaje. Ali istovremeno sam u svom životu sreo ljude koji klanjaju i poste i slično a čine ***[širk](https://pitajucene.com/search/%C5%A1irk/questions/ "Pretraži pitanja o širku")*** Allahu, dželle še’nuhu, upućujući dovu nekome drugom, tražeći pomoć i zaštitu od nekog drugog mimo Allaha i slično. Takođe, ima muslimana koji klanjaju, poste, daju ***[zekat](https://pitajucene.com/search/zekat/questions/ "Pretraži pitanja o zekatu")***, obave hadž a istovremeno čine zinaluk, uzimaju kamatu, kradu tuđi ***[imetak](https://pitajucene.com/search/imetak/questions/ "Pretraži pitanja o imetku")***, ubijaju i slično.


Poenta je u tome da ljudi nađu za to opravdanje, da ih ***[šejtan](https://pitajucene.com/search/%C5%A1ejtan/questions/ "Pretraži pitanja o šejtanu")*** zavede i obmane, pa im uljepša zlo i harame koje čine. Jer ko bi inače zdrave pameti i čiste svijesti i ispravnog imana, i koji pada Allahu na sedždu, izvršava ruknove Islama istovremeno i namjerno, znajući da je to zabranjeno i da su to najveći harami i da Allah ne voli i da mu to ruši ***[iman](https://pitajucene.com/search/iman/questions/ "Pretraži pitanja o Imanu")*** i vjeru, radio takve stvari?!!


To ne može ništa drugo biti nego da je zaveden i obmanjen i da slijedi strasti, da tumači stvari onako kako odgovara njegovoj duši, strastima i njegovoj dunjalučkoj koristi. Zato musliman treba da se čuva i odgaja da prepozna šejtanove zamke i obmane kako bi ih se sačuvao. Treba da slijedi i da se druži sa učenim i bogobojaznim, da vodi kontrolu o sebi i svojim strastima.  

Sve ovo se vraća na ***[odgoj](https://pitajucene.com/search/odgoj/questions/ "Pretraži pitanja o odgoju")*** i to najteže za jednog muslimana, da sebe odgoji da bude prava i istinska islamska ličnost. Ve billahi tevfik.


Na pitanje odgovorio: dr. ***[Zijad Ljakić](https://pitajucene.com/search/Zijad+Ljaki%C4%87/answers/ "Pretraži odgovore od dr. Zijad Ljakić")***  

Preuzeto sa stranice <http://www.n-um.com>


